
РЕГЛАМЕНТ

За провеждане на верига ДЕТСКИ ТУРНИРИ ПО ФУТБОЛ

„Купата на Coca-Cola” 2014
       Настоящият регламент урежда условията за организиране и провеждане на турнирите по футбол за „Купата на Coca-Cola” 2014 в градовете – Бургас, Варна, Пловдив,София,Стара Загора,Благоевград,Велико Търново и Русе.
       Турнирът по футбол за „Купата на Coca-Cola” е платформа, която популяризира активния и здравословен начин на живот на подрастващите. Инициативата е дългосрочна и насочена към развиване на социалните умения на учениците чрез спортни активности, поднесени по забавен за тях начин. 

       Целта на проявата е  да стане най-големият футболен турнир и празник за 12-14 годишните деца. 

       В кампанията ще бъдат привлечени както учителите, така и семействата на учениците.

       Турнирите се организират от Кока-Кола ХБК България и Кока-Кола България, с помоща на ММС, МОН и общините – Бургас, Варна, Пловдив,София,Стара Загора,Благоевград,Велико Търново и Русе.
       Технически организатор на веригата е Агенция за спортен маркетинг „Реал – Спорт”.

I.   ЕТАПИ НА ПРОВЕЖДАНЕ

Първи етап /Квалификационен/: 
Вътрешноучилищни турнири – период на провеждане  февруари – март 2014 г. 
       Участват отбори от училищата, подали заявка за участие в „Купата на Coca-Cola” за градовете Бургас, Варна, Пловдив,София,Стара Загора,Благоевград,Велико Търново и Русе.

       Графикът за вътрешноучилищните турнири се предоставя на отговорния координатор. Системата на провеждане на турнира се определя от учителя по физическо възпитание и спорт, съобразно броя на отборите  в училището, заявили желане за участие, материалната база и заетоста на учениците. 

       Отборът-победител се класира за следващия етап на турнира. 
       На отговорния координатор се предоставят протоколите от вътрешноучилищните турнири, след приключването им, в срок не по-късно от 10  дни преди датата на райония/градски турнир.
       Училище, което не е провело вътрешен турнир и не е предоставило съответните документи в срок губи,  правото  на участие в следващия етап.
Втори етап: 
       Районен турнир (само за град София) –  на 22 – 23 март  2014 г. 
       Районните турнири ще се проведат на терени, осигурени от организаторите. 

       Участват отборите-победители от всяко училище на град София. 

       След пълен жребий на техническата конференция всички отбори се разпределят в осем групи. Във всяка група  отборите ще се състезават помежду си на принципа на директна елиминация до излъчването на два отбора от всяка група. Шестнадесетте отбори   победители продължават в следващия /градски/ етап.  

Трети етап: 
       Градски  турнири – Бургас, Варна, Пловдив,София,Стара Загора,Благоевград,Велико Търново и Русе.

период на провеждане – март  – май 2014 г. 
· За гр. Бургас     –                 15  март    2014 г.
· За гр. Стара Загора    –      16  март   2014 г.
· За гр. Благоевград –           12  април  2014 г.

· За  гр.София      -                 13 април   2014 г. 

· За гр. Велико Търново –    26  април   2014 г.

· За гр. Русе           –                27  април   2014 г.

· За гр. Пловдив            –       03  май   2014 г.

· За гр. Варна         –               11  май     2014 г.
       Организаторите си запазват правото за промяна на горепосочените дати при необходимост. 

       В градовете Пловдив, Бургас и Варна,Благоевград,Стара Загора, Велико Търново и Русе участват отборите победители от всички училища. Системата се определя в зависимост от участващите отбори, като срещите са на директна елиминация до излъчване на  победител за финала.При равенство в резултата в редовното време се изпълняват дузпи до пропуск.
       В град София участват първите два отбора от осемте групи на районните турнири – общо 16. След пълен жребий отборите играят на директна елиминация до излъчване на  победител за финала. При равенство в резултата в редовното време се изпълняват дузпи до пропуск.

Четвърти етап: 
       Финал –17-18  май  2014 г. в град София 

       Участват отборите победители от осемте града, които чрез пълен жребий на техническата конференция разпределят в две групи А и Б с по 4 отбора. В групите отборите играят всеки срещу всеки по системата Бергер . При победа  отборът победител получава 3 точки, а  победеният 0. При равенство отборите получават по 1 точка.

 Класирането в групите се извършва на база:

· Спечелените точки от всички срещи.

· При равенство на точките на два отбора се гледа резултата от директния двубой.
· При равенство на точките на повече от два отбора класирането се извършва съобразно:

·  Головата разлика от всички срещи.

·  Повече вкарани голове.

·  Получените наказателни картони.

· Жребий.
Първите два отбора от група А и група Б  се класират за полу- финалите,като победителя от групаА играе с  класиралият се на второ място отбор от група Б, а победителя от група Б играе с класиралият се на второ място отбор от групаА.
Загубилите отбори от полу-финалните срещи играят за 3-4 място а победителите играят финал.
Останалите отбори се класират от 5 до 8 място съобразно резултатите от мачовете им в групите постигнати по изброените по горе показатели.
II. ПРАВО НА УЧАСТИЕ
       Право на участие в турнирите по футбол за „Купата на Coca-Cola” 2014 имат ученици:
1. Дневна форма на обучение.
2. Записани и учещи в съответното училище през учебната 2013/2014 година.

3.   Деца родени в периода след 01.01.2000 г.до 31.12. 2002г.
4.   Без право на участие са учениците от спортните училища.

Всички отбори, класирали се за втори, трети и четвърти етап на турнира, ще бъдат обявявани на сайта http://www.coca-cola.bg/cup и  http://www.facebook.com/CocaColaCupBulgaria
III. ЗАЯВКИ ЗА УЧАСТИЕ 

1. Предварителна заявка за участие на съответното училище във Веригата с график за вътрешноучилищните турнири се предоставя  до  24. 01. 2014 г. в отдел 'Спорт' при Община Варна.
2. Техническа конференция за подалите заявка за турнира във Варна ще се проведе на 29 януари /сряда/ от 11.00 часа в зала 17, Младежки дом.
3. Заявките за участие в районни и градски турнири със заверен списък на отбора победител се предоставят в срок до 10 дни преди датата на съответния турнир на отговорния координатор заедно с протоколите от проведените вътрешноучилищните турнири .
       Заявките се попълват по образец (Приложения № № 1, 2, 3).

IV. ДОКУМЕНТИ ЗА УЧАСТИЕ
1. Списък на отбора – съдържащ трите имена, дата, година на раждане и клас на обучение на ученика. Списъкът се подписва от директора на училището и от учителя-водач на отбора  и се заверява  с печата на училището. На техническата конференция преди турнира този списък се предава на ръководителя и е неразделна част от протокола.

2. Ученическа лична карта или бележник./за проверка/
3. Ксерокопия на ученическите карти или бележници се предават на ръководителя на турнира и са неразделна част от протокола.

4. Документ за предсъстезателен медицински преглед.

5. Декларация за съгласие от родител/настойник, за участие на детето му в турнира за „Купата на Coca-Cola” 2014.

6. При нарушения на изискванията по т. 1-6 на този раздел,  отборът не се допуска до участие;

       Забележка: за районен, градски и финален етап документите се предоставят в деня на техническата конференция. 

V. ФИНАНСОВИ УСЛОВИЯ
       Организаторът предоставя за нуждите на вътрешноучилищния турнир по 1 купа и различителни потници на всяко училище, заявило желание за участие в срок. 

       Разходите, свързани с районните, градските и финалните турнири са за сметка на  организатора. 

VI. КЛАСИРАНЕ И НАГРАДИ
       Класираните на първо, второ и трето и четвърто място на районните турнири  се награждават с предметни награди.

       Класираните на първо, второ и трето и четвърто място на градските турнири се награждават с предметни награди.

       Класираният на първо място отбор става носител на „Купата на Coca-Cola” 2014 и получава специална награда – участие в международен лагер. Класиралите се отбори на второ, трето и четвърто място получават купи и предметни награди.

 VII. ПРАВИЛА

       Всяка среща от Веригата се провежда на игрище с размери минимум 35 х 18 м, и врати 2 х 3 м., като се състои от две полувремена по 15 мин. с 5 мин.почивка между тях.

       Състав на отборa – 10 участници, от които 5 (пет) полеви играчи, един вратар и четири резерви.
       Ако отборът по време на срещата остане с по-малко от 4 (четирима) играчи (включително и вратаря), то тя се спира и въпросният тим губи.

       Разрешени са неограничен брой смени.   
       Вратарят има право да играе с ръце, когато топката е върната от свой съотборник.

       Вратарят може да бъде сменен само при спряна игра. Той трябва да носи облекло с различен цвят, лесен за различаване от останалите играчи и съдията. Ако се наложи играч от терена да смени вратар, то той трябва да облече фланелка на вратар.  

       При изпълнение на начален удар всички играчи трябва да се намират в своята половина от терена. 

       Играчите от отбор, който не изпълнява начален удар, трябва да са поне на 3 (три) метра от топката. 
       Не се прилага правилото за засада.
       При изпълнение на пряк свободен удар или ъглов удар всички противникови играчи трябва да се намират на поне 3 (пет) метра от топката. 
       Съставите на училищните отбори, участващи във всички етапи на турнира за „Купата на Coca-Cola” 2014, не се променят,  с изключение на случаите по болест  или контузия, но не повече от двама души.
Санкции:

       Ако един отбор не се яви до 10 мин. след указаното в програмата начало на срещата, съдията ще свири край на играта и ще запише в съдийския протокол загуба на този отбор с резултат 0:3.
       Ако един отбор се представи с по-малко от 4 играчи (включително и вратар), съдията ще свири край на играта и ще запише в съдийския протокол загуба на този отбор с резултат 0:3. 

       Отстранен играч, получил червен картон, не може да участва повече в играта и се наказва да не участва в следващата среща. След 3 минути игра на негово място може да влезне друг играч.

       При грубо неспортменско поведение (удар, блъскане) срещу съдия, противников или свой съиграч, провинилият се състезател се дисквалифицира до края на турнира.

       Отбор, демонстративно напуснал терена преди съдийски сигнал за край на мача, се дисквалифицира от турнира.

Екипировка на играчите:

       Екипировката и екипите на играчите не трябва да представляват опасност за тях или за другите. Това се отнася и за всякакви бижута (пръстени, ланчета, медальони, гривни, обици и т.н.)  
       Основната екипировка на играчите включва:

– фланелка, гащета, чорапи, спортни обувки с гумена подметка или друг подобен материал (не са разрешени футболни обувки с гумени или железни бутони).

Контестации 

       Контестации могат да се подават от учителя – водач на отбора до ръководство на турнира до 10 мин. след завършването на срещата. Решенията се взимат от гл. ръководител, гл. съдия и избран на техническата конференциа учител-водач на участващ отбор, като решенията са им окончателни.
       При нередовен състезател, отборът се отстранява и се присъждат служебни загуби за срещите с резултат 0:3, а на състезателя се прекратяват правата за участие в турнира за две години.

VIII. РЪКОВОДСТВО И ОРГАНИЗАЦИЯ 
       Организаторите на турнира, провеждащи състезанията във всички етапи, осигуряват условия за сигурността и безопасността на участниците в тях.
       Организаторите ще осигурят групова застраховка за районните, градските (полуфинални) и финални състезания:

       Контролът, организацията и координацията на всички етапи на турнира по футбол за „Купата на Coca-Cola” 2014  се осъществява от главен координатор /директор на веригата/ и отговорни координатори по градове, а за София и по райони. 

       Отговорните координатори имат следните функции: 

· Разпространяване на информационните материали в училищата. 

· Посещаване на  училищата преди или по време на вътрешноучилищните турнири.

· Събиране и обработка на протоколите по образец от вътрешно-училищните срещи и снимки от тези турнири.

· Осигуряване на терени, съдии, секретари, храна, медицински и помощен персонал, обслужване на районните и градските турнири.  

· Организиране на техническа конференция преди началото на всеки един турнир. 

· Подпомагане на ръководителите на отборите при попълване на необходимата документация. 

· Отговаряне на всички въпроси, свързани с организацията и провеждането на турнира.

За информация: 
office@realsport.bg
0879 121 480 – д-р Ванина Миланова, Организационни въпроси 
0887 826 875 – Иво Велчев, Спортно-технически въпроси

